200-urni tečaj za učitelja joge v Mariboru
2025-04-12 09:00 - 2026-03-21 18:00 (Europe/Paris) | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

Branko Koniček: Zapuščine
2025-09-17 18:00 - 2025-10-31 20:30 | Maribor center / Preddvorana
Zbirka fotografskega eseja Branka Konička nas popelje v čas in prostore, kjer ni ljudi.
Vljudno vabljeni na otvoritev fotografske razstave Branka Konička “ZAPUŠČINE”, ki poteka v okviru Festivala fotografije Maribor.
Na tej razstavi avtor raziskuje odnos naše družbe do kulturne dediščine – ali jo negujemo ali pa pustimo, da propada. Skozi infrardeči pogled nam ponuja razmislek o tem, kako ravnamo z zapuščino, ki so nam jo zaupali naši predniki in tisto, ki jo puščamo za seboj mi.
Zbirka fotografskega eseja Branka Konička nas popelje v čas in prostore, kjer ni ljudi. Zgradili smo poti, da nas pripeljejo nazaj, a to, da bi lahko izvedeli, zakaj so se poti sploh naredile, so misteriozna uganka popotovanja. Redkokdaj vidimo iz druge perspektive, še posebej, ko hodimo mimo z drugim namenom.
Branko Koniček je s fotografskim esejem predstavil ganljiv in misel spodbujajoč afekt nostalgije in zapuščine. Z zbirko nas opozarja in do neke mere tudi graja, naj bomo pozorni na preteklost. S svojimi fotografijami zares ujame čudovit čas, ostane v zunanjosti zgradb, počasti dušo arhitekture in naravne elemente uporablja za edinstveno ohranjanje omenjenega afekta. Izpostavlja slike brez ljudi, saj je dovolj že, da objasni, kaj smo ustvarili in kaj od tega ostaja. Sporoča nam, da se staramo in da starost predstavlja živeto življenje in ohranjanje. Narava je toplina in v objektivu zajeti fantazijski štirje letni časi v intervalnem razmerju, pogojeni v pomladni razcvetelosti, v neomajni minljivosti in časovnem relativizmu, so neizpodbiten zakon Matere narave. Gledalec in fotograf sta bralec in pripovedovalec v tukaj in sedaj z učiteljico preteklosti in zgodovine. Če vidimo sliko, kaj je prvinska, očitna stvar, ki jo bomo videli?
Sporočilo dediščine, sled preteklosti, ki sedaj pravi: »Narava mi dovoli, da sem star, zato sem še tukaj.«
Tinkara Roza Kosi
mag. zakonskih in družinskih študijev

Branko Koniček, AFIAP
Fotoklub Maribor
Branko Koniček se je rodil leta 1957 in je član Fotokluba Maribor od leta 1981.
S svojo fotografsko ustvarjalnostjo je sodeloval na več kot 200 razstavah po vsem svetu, kjer je bilo sprejetih več kot 500 njegovih fotografij. Prejel je 28 nagrad in pohval, večkrat se je predstavil tudi na samostojnih razstavah doma in v tujini.
V Fotoklubu Maribor je aktivno deloval na številnih področjih. Z veliko predanostjo se je zavzemal za razvoj in ugled kluba, umetniškega ateljeja ter Fotogalerije Stolp. Za svoje delo je prejel naziv zaslužnega člana. Leta 2006 mu je Zveza kulturnih društev Maribor podelila priznanje z plaketo za izjemen prispevek k dosežkom mariborskega fotografskega kroga. Branko Koniček ustvarja izključno v tehniki digitalne infrardeče črno-bele fotografije, kjer dosega izjemne uspehe in prepoznavnost.

Povezava do originalnega članka

Otroški abonma CEPETAVČEK
2025-10-04 00:00 - 2026-03-06 00:00 | Okolica / Mariborska cesta 26, 2352 Selnica ob Dravi
Otroški abonma CEPETAVČEK 2025/26
Sobota, 4. 10. 2025, ob 10.00, dvorana Zinke Zorko v Hramu kulture Arnolda Tovornika

NA DVORIŠČU – glasbena predstava z Romano Krajnčan in Danielom Malalanom (Slovensko stalno gledališče Trst in Dream Art)

Sobota, 8. 11. 2025, ob 10.00, dvorana Zinke Zorko v Hramu kulture Arnolda Tovornika

BUČA DEBELUČA – gostuje gledališče PRAVLJIČARNA

Sobota, 6. 12. 2025, ob 10.00, dvorana Zinke Zorko v Hramu kulture Arnolda Tovornika

PRAZNIČNA POMOČ – gostuje gledališče PIKA POKA

Sobota, 10. 1. 2026, ob 10.00, dvorana Zinke Zorko v Hramu kulture Arnolda Tovornika

ŽIV ŽAV – Zajtrk je zdrav – gostuje gledališče KU-KUC

Sobota, 7. 2. 2026, ob 10.00, dvorana Zinke Zorko v Hramu kulture Arnolda Tovornika

DEŽELA ZIM-BIM-BIM – gostuje Miškino gledališče

Sobota, 6. 3. 2026, ob 10.00, dvorana Zinke Zorko v Hramu kulture Arnolda Tovornika

PREDSTAVA PRESENEČENJA – izdamo lahko le to, da bomo ustvarjali in plesali.

Povezava do originalnega članka

Arhitekt Ivan Vurnik: nekoč in danes, 1884–2024
2025-10-04 11:00 - 2025-11-30 00:00 | Maribor center / promenada Mestnega parka, Ulica heroja Tomšiča
Ivan Vurnik je bil eden izmed osrednjih arhitektov slovenskega modernizma, ustanovni profesor ljubljanske arhitekturne šole, inovator in umetnik.
Razstavo Arhitekt Ivan Vurnik: nekoč in danes, 1884–2024 odpiramo na promenadi Mestnega parka v soboto, 4. oktobra 2025, ob 11.00.
Na promenadi Mestnega parka predstavljamo razstavo o delu Ivana Vurnika, enega izmed osrednjih arhitektov slovenskega modernizma, ustanovnega profesorja ljubljanske arhitekturne šole, inovatorja in umetnika. Razstava želi opozoriti na arhitektova vodilna in nekatera manj znana dela, kot so nadškofijska kapela v Trstu, sanatorij na Golniku, Sokolski dom na Taboru v Ljubljani, Aljaževa kapela v Vratih, delavsko naselje v Mariboru, kopališče Obla Gorica v Radovljici, spomenik skladatelju Juriju Fleišmanu v Beričevem pri Ljubljani in urbanistična ureditev Bleda.
S t.i. »delavsko kolonijo« iz 1920-ih let na Taboru – danes poznano kot Vurnikova kolonija – se je Vurnik vpisal v arhitekturno zgodovino Maribora. Stanovanjska kolonija, ki se razprostira na 50.000 m² ter združuje 211 vrstnih hiš ter jo je Vurnik zasnoval za uslužbence mestnega urada za zavarovanje delavcev, je arhitektov edini izveden urbanistični projekt, prvi primer »vrtnega mesta« in prvi primer reševanja stanovanjskega vprašanja pri nas.
Ivan Vurnik pripada prvi generaciji visokošolsko izobraženih slovenskih arhitektov, ki so se šolali na Dunaju, in so vsestransko zaznamovali slovensko arhitekturno dogajanje. Vurnik je bil med četverico, kamor sodijo še starejši Maks Fabiani (1865–1962), Ivan Jager (1871–1959) in Jože Plečnik (1872–1957), najmlajši, a ga je doletela zahtevna naloga, leta 1919 postaviti na noge na novi Univerzi v Ljubljani ustanovljen Oddelek za arhitekturo Tehniške fakultete. Bil je človek raznolikih sposobnosti in vsestranski tako kot arhitekt, urbanist, oblikovalec, pedagog in raziskovalec. V svojem profesionalnem delu je izhajal iz družinske podobarske tradicije in se skladno s časovnimi premenami navduševal nad raznovrstnimi tokovi, vse od secesijskih vzorov, ekspresionističnih prvin, romantičnega iskanja narodnega sloga in dekorativnih pobud pa vse do funkcionalizma, kar je bilo vedno osnovano na trdnem znanju. Zaradi strokovnih nesoglasij sta leta 1925 s Plečnikom organizirala študijski pouk ljubljanske šole v dveh ločenih seminarjih, kjer je Vurnikova šola, kot alternativa Plečnikovi, predstavljala bolj sodoben arhitekturni svet. Vurnik je sledil tehničnemu napredku in novodobnim trendom razvoja arhitekturne stroke v svetu ter je s svojim projektantskim in pedagoškim delom bil pionir uvajanja sodobnih arhitekturnih rešitev.
Razstavo sta ob 140. obletnici rojstva Ivana Vurnika pripravila Center arhitekture Slovenije in Muzej za arhitekturo in oblikovanje ter na novo osvetlila arhitektov opus in predstavila njegov vpliv na razvoj slovenske arhitekture. Arhitektova osrednja dela so predstavljena z reprodukcijami originalnih načrtov, ohranjenih fotografij ter s sodobnimi fotografijami arhitekturnega fotografa Mirana Kambiča. Fotografije današnjega stanja izražajo odnos uporabnikov do arhitekture, ohranjanja le-te, skrb zanjo in hkrati njeno preoblikovanje skozi prostor časa.
Razstava in program sta nastala v okviru Vurnikovih dni 2025 v produkciji in v sodelovanju s Centrom arhitekture Slovenije, ob podpori Mestne občine Maribor in Krajevne skupnosti Radovljica.
Generalni pokrovitelj projekta v Mariboru je Energija Plus.

Povezava do originalnega članka

POSLEDNJI TSCHELIGIJEV PIVOVAR
2025-10-08 17:00 - 2025-10-24 18:00 | GAULEITER UIBERREITHER. DVE ŽIVLJENJI: Predstavitev knjige Stefana Karnerja
Zadnji pivovar v Tcheligijevi pivovarni je bil Ivan Jezernik, iz Luč ob Savinji. Nadvse zanimiva življenjska zgodba, ne zgolj njega, ampak cele družine, ki v Lučah še danes vodi znano gostišče Raduha.Sicer bolj kot s pivom povezujemo Maribor z vinogradništvom in vinom a v preteklosti je bila v Mariboru močno razvita tudi pivovarniška dejavnost. V mestu je bilo v preteklosti kar nekaj pivovarn in z njimi povezanih pivovarniških družin – med njimi tudi družina Tscheligi, ki je imela eno izmed svojih pivovarn tudi v nekdanjem obrambnem stolpu, ki ga danes imenujemo Čeligijev stolp. Razstavo Poslednji Tscheligijev pivovar zato postavljamo prav tja, v stolp.
Zadnji pivovar v Tcheligijevi pivovarni je bil Ivan Jezernik, iz Luč ob Savinji. Nadvse zanimiva življenjska zgodba, ne zgolj njega, ampak cele družine, ki v Lučah še danes vodi znano gostišče Raduha.
Razstava Poslednji Tscheligijev pivovar je del programa Dnevov evropske kulturne dediščine. V Čeligijevem stolpu bo na ogled do 24. oktobra:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Emir Osmić: Arhitektura spominov
2025-10-09 10:00 - 2025-10-31 15:00 | Maribor center / Razstavišče Vetrinjski
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica.
Arhitektura in spomin sta povezana na številne načine. Narativno vrednost arhitekturnih elementov lahko spremljamo od zgodnjih civilizacij dalje. Vile v Pompejih so ohranile prikaze ritualov in mitoloških zgodb, Partenon pripoveduje o grški religiji, Romanske cerkve so v svojo arhitekturo vključevale podobe, ki so tudi nepismenim pripovedovale biblijske zgodbe, neoklasicizem je produciral ogromno število arhitekturnega kiparskega okrasja alegorij zgodovine, Brâncuşijev komemorativni park v Târgu Jiu omogoča, da se skozi spomine sprehodimo, z njimi vzpostavimo fizični stik. Vse to so znana zgodovinska dejstva, a manjkrat se vprašamo o osebni arhitekturi, ki nosi naše spomine, kako jih oblikuje in kako je zgrajen spomin sam?
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica. Lahko jo razumemo kot retrospektivno razstavo, a vendarle bi bila to poenostavitev, saj umetnik k svojim delom pristopa kot k živečim bitjem, ki se mestoma spreminjajo, skozi leta pridobivajo nove detajle in se kot kolaži plastijo z inserti del iz druge dobe. Temu primerno je tudi tehnika del kombinirana, a vedno, tudi v primeru digitalnih del, temeljena na liniji, risbi, ki se razveja v končno podobo. Gre za vpogled v enotnost umetnikovega intimnega doživljanja, ki funkcionira kot dnevnik ali daljši roman. Prek poglabljanja v kontinuiteto sloga in spremembe, ki vznikajo v njem med obdobji, se pred nami izriše umetnikova percepcija lastnih spominov in doživljanj, ki nastajajo v kombinaciji sloga nadrealistične težnje k podzavestnim vzgibom in ekspresionistične želje po neposredni umetniški akciji. V osredju je vizualizacija spomina, ki se skozi umetnost Emirja Osmića izraža predvsem prek motrenja človeka v čustveno razgaljeni obliki ter predmetov, ki človeka obkrožajo med ključnimi impresijami. Na kakšen način se odtisnemo na objekte in prostore kot so dedkova vrata, domače ulice, stare igrače, stavbe, kjer smo preživljali čas in kako se vzpostavi recipročnost tega odtisa?
V delih je prisoten odmev vojne, ki je zaznamovala življenje umetnika. Obrazi, ki se pojavljajo med abstrakcijo so oropani človeške pojavnosti, surovo izpostavljeni v obliki, ki ji je nemogoče določiti spol, starost, izvor. Zaradi njihove oblikovne rudimentarnosti predstavljajo esenco običajnega človeka, ki ga definira doživljanje in izraz čustev ob soočenju s katastrofo, pretresom in načini za preživetje. Na delih so bitja bivajoča v nedoločljivih prostorih, kjer se elementi medsebojno spajajo in plastijo, variirajo med jasno določenimi prostori in razpršenimi oblikami, ki pojavno imitirajo naše načine spominjanja, kjer se prej nepovezane dobe, prostori, ljudje in objekti lahko prepletejo v novo celoto, ki gradi naše pojmovanje obstoja. Umetnik figure mučenikov povzdigne v svetniški status in prek umestitve v psihološke krajine omogoči komunikacijo med materialnim ter sublimnim. Loči jih od singularnega dogodka in jih vpne v kolektivno izkušnjo. Arhitektura spomina oblikuje časovnico, a ne le časovnico umetnikovega razvoja, temveč vsega kar se je vanj vpilo skozi leta in časovnico odtisov, ki so jih ljudje okrog njega puščali na času. Skozi dedkova vrata stopimo na ulico, med ljudi, konotacije, zgodbe in oblike v katere se strnejo.
Sara Nuša Golob Grabner
Emir Osmić (r. 1985, Mostar, BiH) je diplomiral iz slikarstva na Akademiji likovnih umetnosti v Sarajevu (BiH, 2010) na Pedagoškem oddelku pri prof. Radoslavu Tadiću, s temo “Vojna in umetnost”. Leta 2004 je zaključil Srednjo šolo za uporabne umetnosti v Sarajevu. Večkrat je bil uvrščen v ožji izbor za nagrado Alije Kučukalića. Je član ULUBiH in ULUKS, ter član umetniškega sveta ULUBiH (od 2014) in ULUKS (od 2022). Leta 2018 je pridobil status izjemnega samostojnega umetnika. Do zdaj je imel več samostojnih razstav, med drugim: Galerija Mlaz (Počitelj, BiH, 2023 in 2020), Galerija Collegium Artisticum (Sarajevo, BiH, 2021), Video razstava (Sarajevo – Bistrik, BiH, 2020), Galerija SŠPU (Srednja šola za uporabne umetnosti, Sarajevo, BiH, 2019), Galerija Zvono (Sarajevo, BiH, 2018), Galerija Roman Petrović (Sarajevo, BiH, 2016), La Galerie A (Angers, Francija, 2014), CeKA Charlama Depot – Skenderija (Sarajevo, BiH, 2013). Sodeloval je na več kot 80 skupinskih razstavah v Bosni in Hercegovini ter tujini. Je prejemnik nagrade za eksperimentalno risbo na 24. bienalu risbe v Mostarju (2024). Udeleženec številnih mednarodnih likovnih kolonij in umetniških rezidenc doma in v tujini. Živi in ustvarja v Sarajevu.

Povezava do originalnega članka

Dragan Vojvodić: Sound(less)/(Brez)zvočno
2025-10-10 18:00 - 2025-11-08 13:00 | Maribor center / artKIT, Glavni trg 14, Maribor
Odprtje samostojne razstave Dragana Vojvodića: Sound(less)/(Brez)zvočno
Vljudno vabljeni na odprtje samostojne razstave Sound(less)/(Brez)zvočno intermedijskega in interdisciplinarnega umetnika Dragana Vojvodića, ki bo v petek, 10. oktobra 2025, ob 18. uri v razstavišču artKIT. Ob odprtju bo umetnik izvedel glasbeni performans.
Razstava povezuje avtobiografski diskurz z idejami avantgardnih in konceptualnih umetniških praks, pri čemer preizprašuje zvok in njegovo odsotnost. Avtor izhaja iz lastne izkušnje – glasbe/zvoka – da bi artikuliral prostor, v katerem se slušno spremeni v vizualno, kar ustvarja novo okoliščino in pripoved.

Povezava do originalnega članka

TRAFIKA OB PARKU
2025-10-11 00:00 - 2025-10-31 00:00 | Maribor center / Trafika ob Mestnem parku
Jerneja Ferlež: SPOMINI – POMENI – REFLEKSIJE
Ko so ob koncu 20-ih let 20. st. postavili trafiko ob parku, je gotovo niso umestili brez razmisleka – časopisi pred vstopom v park, blizu kavarne, drobne tiskovine blizu upravnega poslopja. Kot trafika je zgradba delovala še dolgo po drugi svetovni vojni, nato pa so se tu zvrstile zelo različne dejavnosti. Nekaj časa je samevala.
Zgradbe so tudi sidrišča osebnih in kolektivnih spominov in prav ti so osrednji del tokratne razstave. Čeprav so raznoliki, imajo veliko stičnih točk. Sporočajo, da imajo prostori za ljudi različne pomene – v nekaterih okoliščinah se nanje navežejo in jih čutijo kot svoje, v drugih jih komaj opazijo.
Največ spominov nastaja v obdobjih, ko so javnosti dostopni v najširšem pomenu besede, najmanj pa takrat, ko so nefunkcionalni. Razstava je del programa Dnevov evropske kulturne dediščine.
V Trafiki ob Mestnem parku bo na ogled bo do 31. oktobra in sicer:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

7. ZIZ festival
2025-10-12 00:00 - 2025-10-18 00:00 | Maribor center
7. ZIZ FESTIVAL
dnevi mariborske alternativne gledališke produkcije
12.-18. oktober 2025, različne lokacije v Mariboru
7. ZIZ festival, ki bo v organizaciji društva ZIZ potekal med 12. in 18. oktobrom 2025, predstavlja enjast uprizoritev mariborskih neodvisnih producentov iz pretekle sezone. Ob njih bo festival ponudil preddogodke, spremljevalni program in, seveda, 12. Gala podelitev ZIZ nagrad.

Kolektiv ZIZ se je vzpostavil leta 2013 in je do leta 2021 deloval kot neformalna gledališko-aktivistična skupina. Z letom 2021 so člani_ce za širjenje svoje aktivnosti ustanovili Kulturno umetniško društvo ZIZ, ki deluje iz potrebe po ustvarjanju alternativne, aktivistične gledališke produkcije v Mariboru. Društvo aktivno deluje in ustvarja na področju družbeno-angažiranega gledališča, organizira ZIZ festival: dneve mariborske alternativne gledališke produkcije, Gala podelitev ZIZ nagrad, izdaja ZIZ koledar, producira predstave in radijske igre, organizira feministični festival Rdeče zore in subkulturni mariborski Kavč festival ter v sodelovanju s Pekarno Magdalenske mreže izvaja reZIZdenco – Rezidenco za družbene spremembe, ki poteka v okviru programa GuestRoomMaribor.
Med 12. in 18. oktobrom bo v organizaciji Društva ZIZ potekal 7. ZIZ festival, katerega soorganizator je med drugum tudi MKC Maribor. Predfestivalski dogodki se bodo sicer začeli že 9. oktobra 2025.

CELOTEN PROGRAM 7. ZIZ FESTIVALA

KOLOFON
Programska ekipa: Barbara Polajnar, Jan Podbrežnik
Producentke: Barbara Polajnar, Nastja Soko, Ankica Radivojević
Odnosi z javnostmi: Melani Kumin, Lena Hebar
Festivalska ekipa: Teja Bitenc, Rebeca J. B. Šenveter, Sanja Kranjc, Anamarija Nađ, Matija Šiško
Tehnična ekipa: Grega Tanacek, Janez Šali
Strokovna komisija: Barbara Kukovec, Grega Močivnik
Režija otvoritvenega dogodka in 12. Gala podelitve ZIZ nagrad: Jaša Jenull
Izvedba otvoritvenega dogodka in 12. Gala podelitve ZIZ nagrad: Kolektiv Gala ZIZ All Stars
Grafična podoba: Barbara Borko // Oblikovanje ZIZ nagrad: Ines Žarki // Scenografija: Zanda Priedite // Fotograf: Žiga Auer
Produkcija: Društvo ZIZ
Koprodukcija: Narodni dom Maribor – Vetrinjski dvor
Soorganizacija: Globus Hystericus, MKC Maribor, Pekarna Magdalenske mreže Maribor, Moment, Teater Magdalena
Medijski pokrovitelj: Radio MARŠ // Sofinancerja festivala: Mestna občina Maribor in EU

Povezava do originalnega članka

Dan Maribora 2025 za otroke
2025-10-17 00:00 - 2025-10-20 00:00 | Maribor center
Praznik Mestne občine Maribor je 20. oktober – dan, ko je bil Maribor prvič omenjen v pisni listini iz leta 1164.
Ob prazniku Mestne občine Maribor, 20. oktobra, ko obeležujemo dan prve pisne omembe mesta, so za otroke in družine pripravljene posebne aktivnosti, s katerimi se najmlajši na igriv način seznanijo z zgodovino, kulturo in življenjem v Mariboru.
V sodelovanju s kulturnimi zavodi in javnimi podjetji se v različnih delih mesta odvijajo številne brezplačne dejavnosti, namenjene tudi družinam, ki želijo praznik preživeti v ustvarjalnem in doživljajskem duhu.
20. oktobra pa vas čaka posebno doživetje – 5 koncertov na 5 lokacijah. Več informacij o koncertih prihaja kmalu!

Povezava do originalnega članka

Dan Maribora feat. MKC Maribor
2025-10-17 00:00 - 2025-10-20 00:00 | Kultruni inkubator
DAN MARIBORA

PRIPOVEDOVALSKI NASTOP, SPREHOD IN KONCERT

od petka, 17. oktobra 2025, do ponedeljka, 20. oktobra 2025
V MKC Maribor bomo obeležili Dan Maribora, ki ga Mestna občina Maribor praznuje 20. oktobra, praznovanjem občinskega ‘‘rojstnega dne’’ pa običajno traja več dni. Tako bo tudi letos.
Zato v petek, 17. oktobra 2025, v dopoldanskem času vabimo na pripovedovalski nastop za otroke in voden sprehod po poteh užitnih dreves Maribora, dan pa bomo sklenili s koncertom v Kulturnem inkubatorju. Vsi dogodki so brezplačni. Dan Maribora bomo obeležili tudi v ponedeljek, 20. oktobra 2025, z dogodkom, posvečenim Janku Glazerju, po katerem so poimenovana tudi najvišja priznanja Mestna občine Maribor.
PROGRAM OB DNEVU MARIBORA
ob 9.30 | Kulturni inkubator
ALENKA SPACAL IN BAJALKA: »ME NE ZANIMA!« – pripovedovalski nastop
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »ME NE ZANIMA!«. Glavna junakinja Glinkica zavrača vse načine ustvarjanja in igranja s prijateljicami, ker ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo? Več o slikanici na spletni strani: www.bajalka.si.
MKC Maribor in Bajalka.
*** *** ***
ob 10.00 | Zbirno mesto: Prva gimnazija
SPREHOD PO POTEH UŽITNIH DREVES MARIBORA
Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene in prav tej temi se bomo na tem svojevrstnem sprehodu posvečali. Pod vodstvom predsednika Hortikulturnega društva Maribor Boruta Ambrožiča se bomo sprehodili po središču Maribor, spoznavali užitna drevesa, tudi taka, ki so za našo gastronomsko regijo neznačilna, ter podelili nekatere že pozabljene recepte. Del sprehoda bo tudi degustacija v sodelovanju z Višjo strokovno šolo za gostinstvo in turizem in literarni postanek s pesnico in pripovedovalko Petro Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji, ki ima status naravne vrednote.
Na dogodek se je zaradi omejenega števila mest potrebno predhodno prijaviti na elektronski naslov danmaribora@maribor.si.
MKC Maribor v sodelovanju s Hortikulturnim društvom Maribor in Višjo strokovno šolo za gostinstvo in turizem.
*** *** ***
ob 19.00 | Kulturni inkubator
KONCERT AKADEMSKE FOLKLORNE SKUPINE ŠTUDENT
Kulturno umetniško društvo Študent je eden izmed glavnih nosilcev ohranjanja in predstavljanja slovenske kulture plesa in petja doma in v svetu ter kulturni ambasador naše kulture v svetu. Člani glasbenega sestava Akademske folklorne skupine Študent že sedmo leto delujejo v isti zasedbi, kar jim daje prepoznavno glasbeno podobo. Nastopili bodo s širokim repertoarjem ljudskih pesmi.
Mladinski kulturni center Maribor in KUD Študent.
*** *** ***
SOBOTA, 18. OKTOBER 2025
ob 20.00 | Kulturni inkubator
Duo Palleon sestavljata dve kitari, Peter in Leon. Izvajata avtorsko špansko glasbo s pridihom flamenka in tolkalskih vložkov. Prav tako igrata glasbo različnih izvajalcev, ki združuje latinske ritme s flamenkom, tangom in drugimi ritmičnimi vložki.
Mladinski kulturni center Maribor
*** *** ***
PONEDELJEK, 20. OKTOBER 2025
ob 20.00 | Kulturni inkubator
Letos mineva 50 let od smrti slovenskega pesnika in bibliotekarja Janka Glazerja – kulturne ikone Maribora. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade. V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ Gre za glasbeno-scenski avtorski projekt, ki sloni na uglasbeni Glazerjevi poeziji. Zasedba: Dejan Berden, Zsofi Klacsmann, Matjaž Dajčar, Peter Andrej in Peter Ternovšek. Glasbena izvedba se prepleta s projekcijo vizualij avtorice Raste Vrečko.
Mladinski kulturni center Maribor in Klub kulturnih ustvarjalcev KU KU.

Povezava do originalnega članka

Alenka Spacal in Bajalka: »Me ne zanima!«
2025-10-17 09:30 | Maribor center / Kulturni inkubator (Koroška cesta 18, Maribor)
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »Me ne zanima!«. Glavna junakinja Glinkica zavrača vse načine ustvarjanja in igranja s prijateljicami, saj ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo?
Več o slikanici na spletni strani: www.bajalka.si.
Mladinski kulturni center Maribor in Bajalka.
Kraj dogodka: Kulturni inkubator (Koroška cesta 18, Maribor)
Dodatne informacije: petra.kolmancic@mkc.si

Povezava do originalnega članka

Sprehod po poteh užitnih dreves Maribora
2025-10-17 10:00 | po-poteh-uzitnih-dreves-maribora-scaled-1
Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene. Prav tej temi se bomo na tem svojevrstnem sprehodu posvečali. Pod vodstvom predsednika Hortikulturnega društva Maribor Boruta Ambrožiča se bomo sprehodili po središču Maribora, spoznavali užitna drevesa, tudi taka, ki so za našo gastronomsko regijo neznačilna, in podelili nekatere že pozabljene recepte. Del sprehoda bosta tudi degustacija v sodelovanju z Višjo strokovno šolo za gostinstvo in turizem ter literarni postanek s pesnico in pripovedovalko Petro Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji s statusom naravne vrednote.
Mladinski kulturni center Maribor v sodelovanju s Hortikulturnim društvom Maribor in Višjo strokovno šolo za gostinstvo in turizem, kontaktna oseba Petra Kolmančič.
Zbirno mesto: Prva gimnazija Maribor;
Število mest je omejeno (25).
Na dogodek se je potrebno predhodno prijaviti na: danmaribora@maribor.si

Povezava do originalnega članka

Ekstempore Eko Drava
2025-10-17 10:00 - 17:00 | Maribor center / Vodni stolp
Ekstempore Eko Drava – razstava najboljših likovnih del, nastalih med 22.3. in 15.7.2025
V okviru ekstempora avtorji predstavljajo dela na temo življenja ob Dravi. V preteklosti je največja slovenska reka oblikovala pokrajino in usmerjala življenje ljudi. Drava je bila pomembna prometna, transportna in komunikacijska os, raba okolice pa je bila pretežno omejena na pašnike in travnike. Kakšna pa je reka Drava in življenje ob njej danes?
Narodni dom Maribor, Zavod Fabulist kultura in Maja Šivec
Kraj dogodka: Vodni stolp

Povezava do originalnega članka

Sprehod za otroke: »Čuvajmo naše mesto«
2025-10-17 16:00 | dogodki-99
»Čuvajmo naše mesto« (sprehod za otroke od 8. do 15. leta starosti)

Na sprehodu bomo opozarjali na neprimerne prakse, ki se jih nekateri (pre)pogosto poslužujejo, kot so uničevanje spomenikov, kipov, mestnih fasad in vsega lepega, kar bogati naše mesto.
»Kar se Janezek nauči, to Janez zna.«

Muzej narodne osvoboditve Maribor, Uroš Dokl, Katja Rigler
Zbirno mesto: Muzej narodne osvoboditve Maribor
Število mest je omejeno (25). Na dogodek se je potrebno predhodno prijaviti na: danmaribora@maribor.si

Povezava do originalnega članka

Baročna umetnost v mariborskem gradu – vodeni ogled
2025-10-17 17:00 | viteska_dvorana_maribor
Današnjo podobo mestnega gradu je odločilno zaznamoval ravno barok, ki mu je z novimi predelavami podal reprezentativni rezidenčni značaj. Ogledali si bomo slavnostno Viteško dvorano mariborskega gradu, opremljeno z baročnimi štukaturami in stropnimi poslikavami, ter baročne kipe v stalni razstavi kiparstva Pokrajinskega muzeja Maribor.
Pokrajinski muzej Maribor, dr. Tina Bevc Varl in Zavod za varstvo kulturne dediščine OE Maribor, Vlasta Čobal Sedmak
Zbirno mesto: Pokrajinski muzej Maribor
Število mest je omejeno (25). Na dogodek se je potrebno predhodno prijaviti na: danmaribora@maribor.si

Povezava do originalnega članka

ŠtudenTeater: Case_2402 ~ ZIZ festival
2025-10-17 18:30
IntimniOder.GT22
(večinsko) mono trip komedija … ok, bad trip komedija. Nenavaden potep skozi psihedelični svet neskončnih stopnišč in neštetih nadstropij se spremeni v neuspešen poskus pobega pred bolečimi vprašanji.
Igrajo: Alja Vahue, Maša Piankova, Miha Knehtl
Produkcija: Moment
Vstopnice: info@ziz.si
Več informacij o predstavi TUKAJ.

Povezava do originalnega članka

Minoritska pot
2025-10-17 18:30 | Maribor center / Zbirno mesto: Pokrajinski muzej Maribor
Sprehodimo se po Lutkovnem gledališču in minoritskem kompleksu na drugačen način, skozi prizmo kulturne dediščine. Pod strokovnim vodstvom restavratorke Zavoda za varstvo kulturne dediščine Slovenije Vlaste Čobal Sedmak bomo obiskovalce popeljali skozi restavratorske in konservatorske procese, ki so usmerjali prenovo nekdanjega samostanskega kompleksa in sooblikovali novo kulturno vozlišče na območju najstarejše četrti srednjeveškega Maribora. Ogled osvetljuje vidno in nevidno delo pri ohranjanju dediščine, od odkritja in prezentacije, preko restavriranja poslikav in kamnitih detajlov, do subtilnega varovanja avtentičnosti prostora.
Dogodek ponuja redko priložnost, nov uvid in občutenje utripa prostora skozi oči tistih, ki skrbijo za njegovo zgodovino in sooblikujejo njegovo prihodnost.
Lutkovno gledališče Maribor, Špela Hren Juhart in Katarina Klančnik Kocutar ter Zavod za varstvo kulturne dediščine Slovenije, Vlasta Čobal Sedmak
Zbirno mesto: Info točka Minoriti
Število mest je omejeno (25). Na dogodek se je potrebno predhodno prijaviti na: danmaribora@maribor.si

Povezava do originalnega članka

Študenteater: CASE_2402
2025-10-17 18:30 - 19:50 | 9cc5ef71-82f9-4502-a9b1-488edee384d2
Nenavaden potep skozi psihedelični svet neskončnih stopnišč in neštetih nadstropij, neuspešen poskus pobega pred bolečim vprašanjem: kdaj smo vse zajebali?
(večinsko) mono trip komedija … ok, bad trip komedija. Nenavaden potep skozi psihedelični svet neskončnih stopnišč in neštetih nadstropij, neuspešen poskus pobega pred bolečimi vprašanji: Kdaj smo vse zajebali? Lahko svet, ki ga poznaš in ljubiš, v eni sami noči zblazni? Ali pa je nekaj narobe s teboj? CASE_2402, v produkciji Momenta, v tekmovalnem programu 7. ZIZ festivala.
Karte: 7 eur (dijaki, študentje, samozaposleni v kulturi, upokojenci) / 10 eur
Festivalska ZIZ karta: 60 eur
Rezervacije na: info@ziz.si
Več informacij: https://ziz.si/ziz-festival/ ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Koncert Akademske folklorne skupine Študent
2025-10-17 19:00 | Maribor center / Kulturni inkubator
Kulturno-umetniško društvo Študent je eden izmed glavnih nosilcev ohranjanja in predstavljanja slovenske kulture plesa in petja doma in v svetu ter kulturni ambasador naše kulture v svetu. Člani glasbenega sestava Akademske folklorne skupine Študent že sedmo leto delujejo v isti zasedbi, kar jim daje prepoznavno glasbeno podobo. Nastopili bodo s širokim repertoarjem ljudskih pesmi.
Mladinski kulturni center Maribor in KUD Študent.
Kraj dogodka: Kulturni inkubator (Koroška cesta 18, Maribor)

Povezava do originalnega članka

GALLUS 2025: KONCERT 1. - Otvoritveni koncert
2025-10-17 19:00 - 21:00 | Maribor center / Dvorana Union
O TEKMOVANJU:
Mednarodno zborovsko tekmovanje Gallus – Maribor je bilo prvič izvedeno leta 1992, hkrati z 12. državnim zborovskim tekmovanjem Naša pesem. Od tedaj poteka vsaki dve leti (izjema sta zaporedni prireditvi v letih 2008 in 2009) in se z Našo pesmijo izmenjuje. Tekmovanje je od leta 2008 vključeno v Zvezo tekmovanj za veliko nagrado Evrope.
Na letošnjem 18. mednarodnem zborovskem tekmovanju bodo sodelovali zborovski sestavi iz Singapurja, Indonezije, Švedske, Latvije, Estonije, Italije in Slovenije.
https://www.gallusmaribor.si

Povezava do originalnega članka

Gallus - Mednarodno zborovsko tekmovanje Maribor / Maribor International Choral Competition
2025-10-17 19:00 - 2025-10-19 21:00 | Maribor center / Unionska dvorana Maribor
Gallus – Mednarodno zborovsko tekmovanje Maribor / Maribor International Choral Competition
PETEK 17. oktobra 2025 19.00:
Otvoritveni koncert Netekmovalni koncert zasedb s programsko zaokroženim sporedom, značilnim za deželo, od koder zasedba prihaja
SOBOTA 18. oktobra 2025 10.30:
Obvezni program, 1. skupina 12.30: Obvezni program, 2. skupina 16.30: Prosti program, 1. skupina 19.00: Prosti program, 2. skupina
NEDELJA 19. oktobra 2025 11.00:
Tekmovanje za veliko nagrado 17. Mednarodnega zborovskega tekmovanja Gallus – Maribor 2025
Več informacij o programu: https://www.gallusmaribor.si
Vstopnice: https://nd-mb.mojekarte.si/si/vstopnice.html

Povezava do originalnega članka

Tretji dan tretjega meseca
2025-10-17 20:00 - 20:45 | Maribor center / Teater Magdalena
Odrski dogodek za prijatelje; za tri nastopajoče, pet vaz in sedem lutk.Odrski dogodek za prijatelje; za tri nastopajoče, pet vaz in sedem lutk.
Nastopijo kmet, lepa hči edinka, prekrasen tuj mladenič, vedeževalec, kača, žaba, orlica. Vse se dogaja na nizki mizi v neposredni bližini publike. Vaze služijo kot scenografija prizorom in so dekorirane v stilu japonske ikebane.
Tretji dan tretjega meseca, v produkciji Teatra Magdalena, v tekmovalnem programu 7. ZIZ festivala.
Karte: 7 eur (dijaki, študentje, samozaposleni v kulturi, upokojenci) / 10 eur
Festivalska ZIZ karta: 60 eur
Rezervacije na: info@ziz.si
Več informacij: https://ziz.si/ziz-festival/
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.Povezava do originalnega članka

Karaoke za oder in občinstvo
2025-10-17 21:00 | Maribor center / MC Pekarna
Tematski karaoke večer za festivalsko združbo.
Tematski karaoke večer za festivalsko združbo. Smetana lokalne neodvisne uprizoritvene scene stopa v žaromete tematskega karaoke večera. Ker je lažje, če je tekst nekdo že napisal. Free for all, freestyle, od mjuzikla do filma in čez, v spremljevalnem programu 7. ZIZ festivala.
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Pravljična ura za otroke: O majhnem mestu, mogočni trdnjavi
2025-10-18 10:00 | foto_igor_unuk
Pravljična ura za otroke od 6. do 9. leta starosti
Niti kamen na kamnu ne bi več stal brez pogumnega Čevljarčka, ki je nekoč rešil Marchburch. Tako pa Drava še zmeraj teče mimo, v mestu še zmeraj živijo pravljičarke, pravljičarji in en sam čevljar. Bodite radovedni in prisluhnite zgodbi.
Mariborska knjižnica, izvaja Zdenka Gajser
Kraj dogodka: Pionirska knjižnica, TPC City, ulica Vita Kraigherja 5

Povezava do originalnega članka

Likovna ustvarjalnica: Freska v UGM / Kako so prišli tja gor?
2025-10-18 10:00 - 11:00 | Maribor center / Umetnostna galerija Maribor
Likovna ustvarjalnica za otroke 4+
Ste se kdaj vprašali, kako so umetniki naslikali slike visoko na stropu? Pridruži se nam na zabavni ustvarjalnici, kjer bomo skupaj odkrivali skrivnosti freske v Veliki dvorani Umetnostne galerije Maribor. Otroci bodo skozi igro, pogovor in ustvarjanje spoznali eno najstarejših slikarskih tehnik ter poiskali odgovor na vprašanje: Kako so prišli tja gor?
Umetnostna galerija Maribor, Inja Ferlež in Vid Smrekar
Kraj dogodka: Umetnostna galerija Maribor
Prijave obvezne! Informacije in prijava: Brigita Strnad, 02 22 94 697, 041 57 50 50, brigita.strnad@ugm.si

Povezava do originalnega članka

Sprehod po baročnem Mariboru
2025-10-18 10:00 - 11:30 | Maribor center / Glavni trg, 2000 Maribor
Kužno znamenje, Glavni trg
Kužno znamenje osrednjega kiparja mariborskega baroka Jožefa Strauba je gotovo ena najmarkantnejših kiparskih stvaritev na prostem v Mariboru. Velja za najlepši in največji primer bogatega baročnega znamenja s figurami na Slovenskem. Postaviti ga je dalo mesto v zahvalo za konec kuge leta 1743. V vodenem ogledu bomo izvedeli več o pomenu tega vrhunskega spomenika za mesto, o njegovem obstoju skozi čas in o pionirskem restavratorskem projektu izdelave kopije.
Hofferjeva hiša, Gosposka ulica 29
Ali ste vedeli, da je v baročni meščanski hiši na Gosposki živel eden najpomembnejših arhitektov na območju tedanje dežele Štajerske? Da bi bolje spoznali mariborske baročne mojstre in umetnike, ki so načrtovali, gradili, slikali in klesali smo v voden ogled vključili hišo, ki si jo je zase preuredil široko izobražen, razgledan in inovativen mariborski arhitekt Jožef Hoffer, po njegovi smrti pa je v njej živel njegov naslednik Janez Nepomuk Fuchs. O njunem delu pričajo še danes ohranjeni arhitekturni spomeniki po mestu in okolici.
Salzburški dvor, Vetrinjska ulica 16
Na sprehodu po Vetrinjski ulici bomo spoznali morda ne tako poznano, a kulturnozgodovinsko pomembno stavbo za Maribor. Baročni dvor je ena najlepših hiš v središču mesta, ime pa je dobil po lastnikih, salzburški nadškofiji. Že na daleč ga prepoznamo po elegantni štukaturni fasadni dekoraciji.
Stopniščna hiša mariborskega mestnega gradu, Grajska ulica 2
Najuglednejše baročne dodelave mariborskega gradu so ureditev arkadne galerije, južne fasade, viteške dvorane, dozidava Loretanske kapele in stopniščne hiše, najmogočnejše pri nas, ki jo stroka pripisuje Jožefu Hofferju. Sprehodili se bomo po monumentalnem in razgibano oblikovanem stopnišču, bogato opremljenem s kipi in štukaturami ter se pogovarjali o pristopih ohranjanja skozi čas.
Zavod za varstvo kulturne dediščine OE Maribor, dr. Mateja Neža Sitar
Zbirno mesto: Glavni trg
Število mest je omejeno (25). Na dogodek se je potrebno predhodno prijaviti na: danmaribora@maribor.si
Vsi dogodki v sklopu Dneva Maribora so brezplačni.

Povezava do originalnega članka

Bobni takšni in drugačni s Simonom Škrlecem
2025-10-18 10:00 - 13:00 | Maribor center / Izba
Na delavnici izdelovanja bobnov se bodo otroci naučili osnov ustvarjanja glasbenih instrumentov in raziskovali svet zvokov. S preprostimi materiali, kot so pokrovi, karton, palice in različni okraski, bodo izdelali unikatne bobne, ki jih bodo lahko sami preizkusili. Med ustvarjanjem se bodo otroci seznanili z osnovami zvoka, kako različni materiali vplivajo na ton in vibracije ter kako lahko z manjšimi prilagoditvami ustvarimo različne zvočne učinke.
🎨 Zakaj se udeležiti delavnice?

Na delavnici boste razvijali ustvarjalne sposobnosti in ročne spretnosti.
Izdelovali bomo glasbene instrumente iz recikliranih materialov, kar spodbuja trajnostno ustvarjanje.
Ustvarjali bomo zabavne glasbene instrumente, ki bodo zagotovo popestrili vaše domače nastope.

Pridružite se nam in ustvarite glasbeni svet s pomočjo preprostih materialov!
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorju:
Simon Škrlec je po izobrazbi profesor razrednega pouka, trenutno pa je samozaposlen v kulturi. Za sabo ima veliko izkušenj s poučevanjem ter nastopanjem v več kot 35 državah. Snema bobnarske videe in jih objavlja na svoja socialna omrežja, kjer ima preko 90.000 sledilcev in več kot 13 milijonov ogledov. Zelo rad ustvarja in se postavi v vlogo pedagoga. Simon je tudi učitelj Sokijeve bobnarske in kitarske šole.

Povezava do originalnega članka

Čevljarček za en dan z Brigito Špital
2025-10-18 10:00 - 13:00 | Maribor center / Izba
Udeleženci delavnice bodo spoznali urbano legendo o pogumnem mariborskem čevljarčku, ki je pregnal Turke, izvedeli kaj več o obrti čevljarstva ter se tudi sami prelevili v čevljarje za en dan.
Pozor, pozor! Izdelovanje unikatnih čevljev lahko hitro navduši, zasvoji in prežene še tako neugnanega nasprotnika. Prepričani smo, da se bodo v lasti udeležencev po hitrem postopku znašli čudoviti izdelki, ki bodo krasili dom in hkrati navdušili s svojo unikatno uporabnostjo.
Čevlje srečujemo vsak dan, so del našega osebnega stila in varujejo naša stopala, da ostanejo čista in suha. Pa so čevlji res samo obuvalo? Pridite in odkrijte skupaj z nami!
Zakaj se udeležiti delavnice?
– Spoznajte urbano legendo o pogumnem čevljarčku.
– Izdelajte si svoj unikaten čevelj, ki bo hkrati nov uporaben dodatek vašega doma.
– Družite se ob ustvarjanju.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
Dogodek organizira Zavod MARS Maribor, Brigita Špital in je del programa, podprtega s strani Mestne občine Maribor – program mladina.
Več: info@marsmaribor.org, http://www.marsmaribor.org/
O mentorici:

Brigita Špital je diplomirana profesorica likovne pedagogike, ki se ukvarja s področjem slovenske kulturne dediščine in folklore. Sodelovala je na številnih ustvarjalnih delavnicah znotraj Pikinega in drugih festivalov, prav tako je že samostojno vodila likovne delavnice za otroke pod okriljem Galerije Velenje. Še posebej so ji pri srcu liki iz zgodb in urbanih legend, ki jih želi približati otrokom skozi likovno ustvarjalnost.

Povezava do originalnega članka

Mestni kostanjev piknik ob Dnevu Maribora
2025-10-18 10:00 - 18:00 | Mestni kostanjev piknik ob Dnevu Maribora
Na Mestnem kostanjevem pikniku bomo skupaj praznovali Dan Maribora ob glasbi, kostanjih in prijetnem jesenskem vzdušju.
Vabljeni na Mestni kostanjev piknik, s katerim bomo obeležili Dan Maribora in uživali v jesenskih dobrotah ter pestrem programu.
Na voljo bo bogata ponudba pečenih in kuhanih kostanjev iz petih bobnov, ki jih pripravlja pekač kostanjev Gregor Bedrač – Kostanji Bedrač, dobro poznan z lokacij Glavni trg in Lent. Ob kostanjih bo poskrbljeno tudi za kulinarične jedi iz kostanjev in medu, ki jih pripravljajo Fejst Food, Ranč Hedl, Lokalka in Kmetija Kokol. Spremljali jih bodo lokalni vinarji z vinom in moštom ter posebne pijače, kot sta medeno in kostanjevo pivo.
Program bo obogaten z glasbo DJ-ja, ob 11.00 uri pa bo na sporedu lutkovna predstava Zavoda Razvoj Maribor z naslovom Vznemirljivo življenje čebel. Za najmlajše bodo pripravljene ustvarjalne delavnice: izdelava domin, barvanje panjskih končnic, ustvarjanje lutk iz lesenih kock in kostanjev ter vlivanje sveč iz čebeljega voska.
Na pikniku bodo prisotni tudi čebelarji, pri katerih boste lahko poskusili lokalni kostanjev med, si ustvarili zimsko zalogo medu iz različnih delov Štajerske ter raziskali druge čebelje izdelke, kot so propolis, cvetni prah, kremni med in medice.
Dogodek bo potekal na promenadi Lenta od 10.00 do 18.00 ure.

Povezava do originalnega članka
